b"\n_START_ARTICLE_\nJudit Farr\xc3\xa9s\n_START_SECTION_\nTraject\xc3\xb2ria\n_START_PARAGRAPH_\nEstudi\xc3\xa0 el grau mitj\xc3\xa0 al Conservatori Superior de M\xc3\xbasica del Liceu i \xc3\xa9s llicenciada en interpretaci\xc3\xb3 per l'Institut del Teatre de Barcelona. Va rebre una beca de l'Institut del Teatre per assistir a la Scuola Europea per l'Arte dell'Attore de San Miniato._NEWLINE_Com a actriu ha treballat en l'obra Fashion Feeling Music, dirigida per Josep Maria Mestres, i com a punxadiscos a La llum no es veu en els carrers pels carrers de B\xc3\xa0squiat, de la companyia Lan\xc3\xb2nima Imperial, amb la direcci\xc3\xb3 de Xavier Albert\xc3\xad i Bebeto Cidra. Ha treballat sota la direcci\xc3\xb3 de Pep Anton Mu\xc3\xb1oz, Luca Valentino, Joan Castells i \xc3\x80ngel Ll\xc3\xa0cer. Ha participat en el muntatge del Teatre Lliure Titus Andr\xc3\xb2nic, amb la direcci\xc3\xb3 d'\xc3\x80lex Rigola, i tamb\xc3\xa9 va treballar en el Cancionero de palacio, estrenat al Festival Castell de Perelada._NEWLINE_D'en\xc3\xa7\xc3\xa0 l'any 2004 s'ha centrat en l'elaboraci\xc3\xb3 de bandes sonores i espais sonors per a espectacles, com El virus (dirigida per David Selvas), Teatre per a minuts (Jorge Raed\xc3\xb3), Ariadna (Xavi Sabata), o Pell (Olga Tragant). En solitari va presentar l'espectacle La gesti\xc3\xb3 de la complexitat, on interpreta en directe la seva pr\xc3\xb2pia banda sonora de la pel\xc2\xb7l\xc3\xadcula de Serguei Eisenstein La vaga._NEWLINE_Va col\xc2\xb7laborar amb Albert Pla en el disc Can\xc3\xa7ons d'amor i droga (2003) i amb la posada en escena dirigida per \xc3\x80lex Rigola. El 2006 va preparar la banda sonora de l'espectacle de Pla El malo de la pel\xc3\xadcula, i va col\xc2\xb7laborar en el seu disc Vida y milagros._NEWLINE_El 2015, va actuar juntament amb Mireia Trias en l'obra Confid\xc3\xa8ncies a Al\xc2\xb7l\xc3\xa0, adaptaci\xc3\xb3 de la novel\xc2\xb7la de Saphia Azzeddine feta per la directora Magda Puyo._NEWLINE_Va col\xc2\xb7laborar amb el poetessa Ajo en l'espectacle Cultivando Brevedades."